Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 121

b) A hozott munkadarab vállalási díj kalkulációjának elkészítése. Az írásbeli vizsga eredményes, ha a jelölt elérhető pontszámok legalább 75%-át megszerezte. B) Szóbeli vizsga A szóbeli vizsga helye a mestervizsga bizottság által kijelölt helyszín. A szóbeli vizsga kérdéscsoportjai: — szakmai ismeretek, — ruhaipari-anyag és áruismeret, — munkavédelem (biztonság és egészségvédelem), környezet- és tűzvédelem. A szóbeli tételeket a III.2.1. pontban meghatározottak alapján kell készíteni. A kihúzott tétel feldolgozásához minimálisan 20 perc felkészülési időt kell biztosítani. A Vizsgabizottság tagjai csak akkor tehetnek fel a tétel anyagára vonatkozó kiegészítő kérdéseket, amikor a mesterjelölt feleletében elakad, rossz választ ad, vagy helytelen következtetést von le, illetve a felelete folytatásához kisebb útbaigazítás szükséges. A mesterjelölt szóbeli vizsgáját a Vizsgabizottság egyszerű szavazati többséggel minősíti. A vizsga eredményét a Vizsgabizottság „megfelelt” vagy „nem felelt meg” minősítéssel állapítja meg.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes